钦定古今图书集成/明伦汇编/官常典/第416卷 > 《赠国医张子和》金·李夷
## 钦定古今图书集成/明伦汇编/官常典/第416卷 > 《赠国医张子和》金·李夷

禁籞喧喧以字行，麤工往往笑狂生。天将借手开《金
匮》，云本无心到玉京。歌啸动成千日醉，留连翻厌五
侯鲭。祝君莫触曹瞒怒，世上青黏要指名。

《史记刺客传》：“荆轲逐秦王，秦王环柱而走，群臣皆愕，
卒起不意，尽失其度。而秦法，群臣侍殿上者不得持
尺寸之兵，诸郎中执兵皆陈殿下，非有诏召不得。上
方急时，不及召下兵，以故荆轲乃逐秦王，而卒惶急
无以击轲，而以手共搏之。是时侍医夏无且以其药
囊提荆轲也。左右既杀轲，秦王论功赏群臣及当坐”
者各有差，而赐夏无且黄金二百镒，曰：“无且爱我。”乃
以药囊提荆轲也。

《浙江通志》：“张永，洛阳人。为翰林医学，与太医令李会
通同时。会通宫中治疾不效，永继之，出其方，与会通
无异，但改煎为散耳，疾遂愈。与会通同授驻泊郎，扈
从高宗南渡，因家馀姚。后登进士，至礼部尚书学士。
所著有《卫生家宝》及《小儿方》传于世。”

《医统》：“王克明，字彦昭，湖州乌程人。绍兴间为名医，深
究《素》难，工针石，起死良多。试礼部，中选医官，累迁翰
林医正，赐金紫服。”

陈文仲，字子季，宿州人。明大小方脉，尤精心于小儿
痘疹，济困持危，多收奇效。淳祐中为侍郎、翰林医正，
与郑惠卿同编“《幼幼新书》《小儿病源方》”行世。

陈自明，字良甫，号临川，建康人。宋嘉熙中为太医谕，
世业医，至自明益精妙，有超世活人之志，著有《妇人
良方》行世。

《苏州府志》：“元刘岳字公泰，祖开宗，医名家，自南康东
游吴，遂居焉。元世祖诏求南士，有司以岳应入觐便
殿，询其先业，即命以奉议大夫，官太医院，俾出入帏
幄，时称为刘三点，以其指点三下，洞知六脉云。”
《衢州府志》：“刘光大字宏甫，元至元二十三年任衢州
路医学提领，后陞本学教授。创三王庙，绘塑圣像，置
四斋”，左曰《调神全生》，右曰《精微虚静》。

《淮安府志》：“潘思诚，素儒者，隐于医。至正间，以荐者上，
授淮安路医学教授。委蛇退慝，然终不能自隐。四方
贤杰高其风者，皆翕然与之游。得市药钱，持入奉母。
其馀击鲜沽酒，会宾客谈古今道德，豁如也。殁后，学
者咸称之曰充逸先生。”

《凤阳府志》：“郝志才，深明医理，明初召为太医院判。高
帝诏云：‘前郝志才行医濠梁，时，朕病笃，志才针以调
其气，药以理其中。以当时言，不过回一微命耳，今则
君命也。故职医官，终年今寿高，特敕子代，令致仕。
徐富善卿人，通医理，元末避乱，采药金刚台山中，明
洪武间起太医院，指到生春，识者谓前身卢扁，当世
岐’”黄也。

《震泽纪闻》：戴元礼，浙之金华人。为医，得丹谿之传。洪
武中，官太医院尚书。严震直病，上语元礼曰：“好治之，
不愈且扺罪。”应手而愈。后上疾大渐，强起坐便殿，召
诸侍医，数以用药无状赐死。谓元礼有仁义，特生之，
令致仕。太宗在潜邸，得瘕疾，韩公懋治之辄愈。俄复
发，如是数四。公懋曰：“臣技竭矣，元礼当能治之。”乃召
之至，问所用药，公懋以告。曰：“皆是也。”又问上所嗜，曰：
“生芹。”曰：“吾得之矣。”乃处剂以进。是夜上暴下，明视之，
皆细蝗也，盖食生芹所致耳。有妃嗜烧酒，患腹痛，治
之愈。曰：“十年复发，不可为矣。”十年果卒。

《医统》戴元礼，丹谿弟子，博学精医。洪武中，征为太医
院使。眼界无人，及荐蒋用文入院，会谈，大喜曰：“吾儒而为医，兹来共昌吾道，乃国家民命之大幸也。”所著
有《订证丹谿》《金匮勾元》三卷、《证治要法》《证治类方》若
干卷行世。

盛启东，名寅，姑苏吴县人。少习举业弗利，遂工医，受
业元礼，得《秘传》治病奇效，医名大振。永乐征为太医
院御医。太宗召入宫，诊后脉，奏“六脉离经，将近分解”，
果得一子，迁太医院使。

《江宁府志》：“‘蒋用文，句容人。永乐中以儒医荐，官至太
医院判。仁宗监国，用文与黄淮、蹇义等同辅，知无不
言。一日，论杀囚数百人，用文入朝，从容为言可矜状，
上悉宥之。上尝论保和之要，对曰：‘在要正气耳。正气
完，邪气无自入焉’。又尝问：卿于医效率缓，何也’？对曰：
‘善治者必固本，急之恐伤其本，是以圣人戒欲速也’。”
仁宗尝称其嘉言足以裨治道。

《医统》：“董宿，四明人，正统间为太医院使，深察药性，博
究医书，治疗立方，辄有奇效，故集《奇效良方》七十卷，
今行于世。”

郁震，字鼎文，苏州常熟人。累世业医，至震尤读书尚
气节。初以名医征至京，复以才武从偏师经略西域
诸国者三，以功赐三品服，世授苏州府医学正科，著
《医书纂要》等集。弟性，字鼎志，医学该博，人称“二难。”
黄编，字楚祥，少孤，承母训业儒，既而曰：“医者，仁术也。
苟精之，上可以事君亲，下可以济人物。”遂深究《素》《难》
之旨，以医名淮扬。正统初，征为太医。景泰间，院使董
宿荐于上。侍药奏功，广收四方名士聚阙下。务以保
和圣躬为己任。成化中，迁南京太医。

《太平府志》：“陆维恭精于医，诊视高帝有功，除太医院
判。子才修父业，景泰间亦任院判，京师称陆一贴才。
生三子，长道豫，字克贤；次道常，字克容，客任芜湖训
科。又次道源，字克贞，任太医院御医。道豫子敏，字懋
学，以太医院医生中景泰元年顺天乡试。敏弟敔，字
懋韶，任本府正科，陆氏代以善疗伤寒名敔，尤收速”
效。观形色。即知病源。一时重之。

《严州府志》：“方叔和，建德人。精通医术，兼读儒书。成化
间，礼部列名钦取赴京，授御医。适岐王构疾，叔和胗
疗有效，累受白金文绮之赐。八年，陈乞归田，赐之敕
命，有曰：‘御医方叔和，早有医名，旋登仕籍，岁年滋久，
劳效良多。用进尔阶，锡之敕命，益精乃术，毋旷攸司。
涌幢小品：太医署中有三皇小像，世庙从侍医之请’”，
作“景惠殿”，令大臣春秋主祀。

《浙江通志》：“严元字宗人，馀杭人。少业儒不售，从父耔
谒选京师，属有诏选医士，元故畅岐黄家言，就试礼
部宗伯，大奇之，隶籍太医院，授吏目。世宗命纂修袖
珍诸方，录成，赐银币甚渥。世宗幸承天门，元扈从，居
常宣诏诊视，及东宫、后宫疾，治辄效。辄拜金绮赐，至
彻御前酒馔以优宠之。九载考绩，授御医。为人所忌”，
竟中蜚语，落职，士论咸惜之。

《医统》唐椿，字尚龄，号恕斋，嘉定人。世为医官，至椿尤
博极群书，念医学浩瀚，后学者有望洋之叹，因搜集
诸家精要，附以己意，编集成帙，名《源病集要》二十卷，
人多宗之。

薛已字新甫，号立斋，吴郡人。性资敏颖，见识聪明，于
医极精，故谓“十三科要皆一理。”因见外科之医，固执
《局方》，不循表里、虚实、经络之宜，而误人者众，遂大发
所蕴，皆以内外合一之道，对证处方，随手而愈。嘉靖
初，征为太医院使者。有《外科心法》《发挥精义》等书，凡
十馀种。

徐伟，号杏庄，其先姑苏人。世业儒医，从龙北上，屡世
官太医院，至公尤精显。侍世宗皇帝，简擢银台通政
使，大小臣工，有疾求药，无不刻期获愈。性行纯厚，谦
和极至。有因《七情》而感疾者，诸医不能治，公先慰之
以善言，次投之以药饵，而陈痼久疾，罔不即愈。
许绅字大章，别号警庵，顺天人。公性资敏慧，少习儒，
既成弃去，究心医术，深契轩岐奥旨，汉唐以下诸名
家论说，罔不参互考定，以求至当，故诊视辄有奇效。
上嘉悦之，累陞礼部尚书，赠太子太师，恩封三代。
卢志，字宗尹，号丹谷，太仓人。自曾祖佐以下俱隶太
医院，至君业尤精专，为时所宗。历官院判，常奉旨纂
修《本草》，并著《医学百问》《脉家典要》及《增定医学纲目》
等书。

《休宁县志》：“金有奇字养纯，上溪口人。精岐黄术，授太
医吏目。崇祯辛巳，山寇披猖，官兵驻剿，多婴疠疫，濒
危者悉赖以生，裹粮踵谢，却弗受。家虽贫，事老母必
供甘旨，凡所入皆与弟共之。著有《杏春斋诗》《孝悌歌》
行世。”

《长安客话》：“太医院署有古铜人，虚中注水，关窍毕通，
古色苍碧，莹然射目，相传海潮中出者。”

太医院例于端阳日差官至南海子，捕虾蟆挤酥以
合药，制紫金锭。某张大其事，备鼓吹旗旛，喧阗以往。
或嘲以诗曰：“抖擞威风出凤城，喧喧鼓吹拥霓旌。穿
林披莽如虓虎，捉得虾蟆剜眼睛

《缁素录》：“太医院医士分十三科”，循元医学之旧也。十
三科者，大方脉、杂医科、小方脉科、风科、产科、眼产口
齿兼咽喉科、正骨兼金疮科、疮肿科、针灸科、祝由书
禁科。其设立医学，盖从太医院太使王猷、副使王安
仁之请。其程试科目，每三年一试，期以八月。中选者
来春二月赴大督省试。其法考较医经，辨验药味，合
试经书，则《素问》《难经》《圣济录》《本草》《千金翼》方也。元惟
重其选，故名医特多。明则试医士，不过论一篇，歌诀
一首而已，人多忽焉，不以为意。此华亭唐文恪公有
“京师无良医”之叹也。

《春明梦馀录》：“古者史官、乐官与夫医卜之官，皆世掌
之。业不兼官，官不二事，惧其不精也。况乎医不三世，
不服其药，执技以事上者，惟医为难精，惟疾病为不
可不谨。是故食医之下有疾医，调饮食者，不兼于治
病也。疾医之下有疡医，察内证者，不兼于外证也。疡
医之药有兽医，治禽兽者，不兼于治人也。”

《周礼》“医师，原人血脉、经络、骨髓、阴阳表里，察天五运
并时，六气，眠人五声、五色、九窍、九脏之动，以探百病
之源，决死生之分，而度箴石汤火之所施，为之经方，
本草药石寒温之性，量疾病深浅，度气感轻重，假药
味五苦六辛之滋，调水火齐和之宜，以通闭解结，致
五味五谷五药之养，而反之于平。至齐之得，犹慈石”
取铁，以物相使。拙者失理，以热益热，以寒益寒，精气
内伤而见于外，以愈为剧，以生为死。故谚曰：“有病不
治，常得中医。